Cuneiform Tablet Kayseri 4813
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šùr-ILLAT-tí-ma a-na a-šùr-GAL ù {d}IM-ba-ni qí-bi-ma mì-nu-um ša ṣú-ba-tí a-na {d}IM-ba-ni ú-šu-ra-am lá ta-mu-ú 5.TA ṣú-ba-tí ú-šé-er-šu-um-ma a-na KÙ.BABBAR lu-ta-er-ma KÙ.BABBAR lu in-bi-IŠTAR lu a-ta ku-un-kà-ma ṣú-ḫa-ra-am iš-tí pá-ni-im-ba-ma ṭur₄-dam-ma a-na-kam KÙ.BABBAR lá-áš-qúl-ma lá-at-bi₄-i lá-ta-al-kam a-ḫi a-ta bé-li a-ta i-ḫi-id-ma i-na ṣú-ba-tí-a KÙ.BABBAR GÍN.TA šé-li-am-ma li-ba-am dí-nam ú a-na-ku a-wi-il₅ gi₅-mì-lim a-ga-mì-il₅-kà šu-ma šu-ma-bi-a a-ṣé-ri-ku-nu i-ta-al-kam na-áš-pí-ra-tí-a ša {d}IM-ba-ni a-na šu-ma-bi-a na-áš-ú li-iš-ta-me-ma a-na ki-la-li-šu-nu ṣú-ba-tí dí-in-ma a-na KÙ.BABBAR lu-ta-e-ru-ma KÙ.BABBAR ší-im ANŠE.ḪI.A ú ṣú-ba-tí in-bi₄-IŠTAR ú-ul a-ta ku-nu-uk-ma ṣú-ḫa-ri-a ṭur₄-dam a-na {d}IM-ba-ni qí-bi-ma a-pu-tum lu a-wi-lá-tí lá ta-ša-lá-aṭ ar-ḫi-iš ḫa-ra-kà ep-ša-am 1 ma-na KÙ.BABBAR a-šùr-ma-lik DUMU a-šùr-lá-ma-sí 1 ma-na KÙ.BABBAR ku-ur-ku-ra DUMU a-ku-a 1 ma-na KÙ.BABBAR ma-ṣí-ì-lí DUMU a-zu-a kà-ṣa-ar a-sá-nim ša-áš-qí-lá-šu-nu u₄-mu-šu-nu MU.1.ŠÈ e-ta-at-qú 1 ma-na KÙ.BABBAR ší-im ANŠE iš-tí bu-zu-ta-a 1 ma-na-um 0.5 ma-na pì-šu i-dí-nam a-ḫa-ma 3 ṣú-ba-tí dam-qú-tim DIRI-tim a ta-ad-mì-iq-tim a-dí-šu-um KÙ.BABBAR er-ša-šu